《贺岷州守种谊破鬼章二首》
宋代·游师雄

围合洮州敌未知，烟云初散见旌旗。
忽惊汉将从天下，始恨羌酋送死迟。

作者简介：（1038—1097）京兆武功人，字景叔。英宗治平二年进士。尝学于张载。赵帅延安，辟为属。哲宗元祐二年，累擢军器监丞。吐蕃酋长鬼章青宜结据洮州，师雄率种谊、姚兕分兵进击，破洮州，俘鬼章。历陕西转运副使、卫尉少卿。上《绍圣安边策》，陈庆历以来防条得失及御敌之要。进直龙图阁。官终知陕州。有文集。